Pickvest-beleggers skud sak vir hof | Netwerk24
Deur Vida Booysen 13 November 2014 22:04
Dus word dagvaardings nie in hierdie stadium beteken nie, maar wel die aansoekstukke. Dié is waarskynlik reeds op die meeste respondente beteken.
Dié firma is betrokke by die aansoeke wat in Oktober ingedien is om 'n groepsgeding in te stel teen 22 individue en maatskappye wat by die mislukte eiendomsindikasies betrokke is.
Verdoes sê die eerste stap is om by die hof goedkeuring te verkry om dagvaardings teen die respondente uit te reik.
As die respondente nie die aansoek teenstaan nie, sal dit op 6 Januarie 2015 in die guns van die beleggers beslis word. Dit is egter hoogs onwaarskynlik dat dit sal gebeur. Die hofaansoek om verlof om 'n groepsgeding te begin, is op 31 Oktober in die Noord-Gautengse hooggeregshof in Pretoria ingedien deur vier beleggers in die mislukte eiendomsindikasies. Die beleggers hou onder meer die direkteure van die sindikasies, lede van die invloedryke Georgiou-familie in Bloemfontein en die sakereddingspraktisyn, Hans Klopper, verantwoordelik vir "bedrieglike en roekelose gedrag wat daartoe gelei het dat beleggers die grootste deel van hul belegging, indien nie alles nie, verloor het."
Die vier beleggers wat die aansoek ingedien het, het tussen R250 000 en R2,2 miljoen belê.
Verdoes sê Theron en Vennote, asook die firma se korrespondent, JP Joubert Prokureurs, stel 'n webwerf op waar beleggers wat die groepsgeding ondersteun, kan registreer.
"In dié stadium kan beleggers hul naam en besonderhede stuur na​ hsactiongroup@gmail.com sodat verder met hulle gekommunikeer kan word oor 'n sertifikaat om die geding in te stel."